चौकी प्रभारी निलंबित, रिपोर्ट लेकर दिल्ली किया तलब
मृतक के परिजनों को दिया जाएगा उचित मुआवजा : ईश्वर सिंह
भाणा गांव से युवती के अपहरण मामले में हुई थी युवक की मौत
भास्करन्यूज| पाई
राष्ट्रीयअनुसूचितजाति आयोग के सदस्य ईश्वर सिंह के आदेश पर पूंडरी चौकी प्रभारी को एसपी कृष्ण मुरारी ने निलंबित कर दिया। आयोग सदस्य ईश्वर सिंह ने आदेश दिए कि मामले की निष्पक्ष जांच करने के बाद रिपोर्ट के साथ दिल्ली तलब हो। साथ ही मृतक के परिजनों को उचित मुआवजा दिया जाने के लिए डीसी को आदेश दिए हैं।
इससे पहले ईश्वर सिंह ने भाणा गांव में आत्महत्या करने वाले ऋषि पाल के परिजनों से मिलने घर पहुंचे थे। उन्होंने ऋषि पाल के पिता बलवंत सिंह और अन्य परिजनों से आत्महत्या करने के विषय में जानकारी हासिल की। परिजनों के अलावा अन्य मौके पर मौजूद ग्रामीणों ने भी इस मामले में जानकारी दी। एसपी कृष्ण मुरारी ने पुलिस की कार्रवाई से अवगत कराया। सभी पक्षों को सुनने के बाद आयोग सदस्य ईश्वर सिंह ने उक्त आदेश दिए।
ऋषिपाल के पिता बलवंत सिंह ने बताया कि पुलिस ऋषिपाल को एक युवती के अपहरण के मामले में पूछताछ के लिए लेकर गई थी। चौकी में उसको पुलिस कर्मियों ने शारीरिक मानसिक रूप से प्रताड़ित किया और अगले दिन सीआईए स्टाफ में पिटाई का डर बनाया। साथ ही उनसे ऋषिपाल को इस मामले से निकालने के लिए रिश्वत भी मांगी। घर आने के बाद वो पूरी तरह डरा हुआ था। बार-बार सीआईए की बात कहते हुए खुद को बचाने की गुहार लगा रहा था। मानसिक रूप से परेशान ऋषिपाल ने अगले दिन आत्महत्या कर ली। परिजनों ने आयोग सदस्य के सामने गुहार लगाई कि प्रताड़ित करने वाले पुलिस कर्मियों के खिलाफ कड़ी कार्रवाई की जाए। मामले की जांच उच्च अधिकारियों से कराई जाए और मृतक के परिवार को उचित मुआवजा दिया जाए।
तरसेमसे बातचीत के दिए निलंबित के आदेश : भाणागांव में ब्रिंद उर्फ बलिंद्र एकता ने अंतरजातीय विवाह किया था। एकता के परिजनों ने भाणा निवासी बलिंद्र, ऋषि पाल और म्यौली निवासी तरसेम के विरुद्ध अपहरण करने की पुलिस चौकी में शिकायत दर्ज करवाई थी। ईश्वर सिंह ने पुलिस चौकी में दर्ज करवाई गई शिकायत के आरोपी म्यौली निवासी तरसेम से अकेले में जानकारी हासिल की। आयोग सदस्य ने परिजनों और तरसेम द्वारा दी गई जानकारी के बाद मौके पर एसपी कृष्ण मुरारी को संबंधित पुलिस चौकी के इंचार्ज को तुरंत प्रभाव से निलंबित करने के निर्देश दिए और उन्हें एक सप्ताह में ऋषि पाल द्वारा की गई आत्महत्या के कारणों की निष्पक्ष जांच रिपोर्ट एवं पोस्टमार्टम रिपोर्ट प्रस्तुत करने के निर्देश दिए।
एक सप्ताह में जुटाएं
मौत के कारण
उन्होंनेऋषि पाल के परिजनों और एसपी को एक सप्ताह में आयोग के कार्यालय में उपस्थित होने के दिशा-निर्देश देते हुए कहा कि रिपोर्ट के अध्ययन के बाद दोनों पार्टियों से आमने-सामने आयोग द्वारा पूछताछ की जाएगी और पीड़ित परिवार के साथ अन्याय नहीं होने दिया जाएगा।
पाई| मृतकके परिजनों से मिलने पहुंचे राष्ट्रीय अनुसूचित जाति आयोग के सदस्य ईश्वर सिंह, उनके साथ एसपी कृष्ण मुरारी अन्य।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva